CELEX: 62020TN0507
Language: sl
Date: 2020-08-06 00:00:00
Title: Zadeva T-507/20: Tožba, vložena 6. avgusta 2020 – Colombani/ESZD

5.10.2020   
            
            
               SL
            
            
               Uradni list Evropske unije
            
            
               C 329/22
            
         
      Tožba, vložena 6. avgusta 2020 – Colombani/ESZD
      (Zadeva T-507/20)
      (2020/C 329/41)
      Jezik postopka: francoščina
      
         Stranki
      
      
         Tožeča stranka: Jean-Marc Colombani (Bruselj, Belgija) (zastopnik: N. de Montigny, odvetnica)
      
         Tožena stranka: Evropska služba za zunanje delovanje
      
         Predlog
      
      Tožeča stranka Splošnemu sodišču predlaga, naj
      
                  —
               
               
                  razglasi ničnost sklepa ESZD o zavrnitvi njene zahteve za izvršitev sodbe, razglašene v zadevi T-372/18, kot je bil vsebovan v dopisu g. X z dne 23. marca 2020, in po potrebi sklepa ESZD o zavrnitvi njene pritožbe R/195/20, v kateri je bila ponovno podana zahteva za izvršitev sodbe, razglašene v zadevi T-372/18, kot je bil vsebovan v dopisu ge. Y z dne 30. julija 2020;
               
            
                  —
               
               
                  razglasi ničnost sklepa, s katerim je ESZD zavrnila njeno kandidaturo za položaj vodje delegacije EU v Koreji, ki je bil vročen z dopisom z dne 29. oktobra 2019, ki ga je podpisala vodja kadrovske službe, ker ESZD tega sklepa ni obrazložila, in sklepa z dne 24. januarja 2020 o zavrnitvi njene prošnje za dostop do dokumentov, ki je bil vročen z dopisom tajništva svetovalnega odbora za imenovanja pri ESZD;
               
            
                  —
               
               
                  razglasi ničnost, prvič, sklepov organa za imenovanja pri ESZD z dne 27. novembra 2019 o neizbiri njene kandidature za položaj vodje delegacije EU v Uzbekistanu in za položaj vodje delegacije EU v Severni Makedoniji, ter drugič, sklepa z dne 21. februarja 2020 o zavrnitvi njene prošnje za dostop do dokumentov;
               
            
                  —
               
               
                  naloži toženi stranki, naj tožeči stranki plača odškodnino za premoženjsko škodo v znesku 3 500 EUR in za nepremoženjsko škodo v simboličnem znesku 1 evro;
               
            
                  —
               
               
                  naloži plačilo stroškov toženi stranki.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šest razlogov, od katerih se prvi trije nanašajo na neizvršitev sodbe v zadevi T-372/18, Colombani/ESZD, zadnji trije pa na sklepe o zavrnitvi kandidatur tožeče stranke in sklepe o zavrnitvi njenih prošenj za dostop do dokumentov.
      
                  1.
               
               
                  Prvi tožbeni razlog: kršitev člena 266 PDEU.
               
            
                  2.
               
               
                  Drugi tožbeni razlog: poseg v načeli enakega obravnavanja in prepovedi diskriminacije.
               
            
                  3.
               
               
                  Tretji tožbeni razlog: neobstoj nevtralnosti, nepristranskosti, neodvisnosti in pravičnosti.
               
            
                  4.
               
               
                  Četrti tožbeni razlog: kršitev obveznosti obrazložitve.
               
            
                  5.
               
               
                  Peti tožbeni razlog: napačna uporaba prava pri razlagi pojma osebnih podatkov ter pri razlagi uredb št. 2018/1725 in št. 1049/2001, pa tudi neobstoj razlage člena 6 Priloge III h Kadrovskim predpisom za uradnike Evropske unije, ki bi bila združljiva z določbami navedenih uredb.
               
            
                  6.
               
               
                  Šesti tožbeni razlog: kršitev člena 52 Listine Evropske unije o temeljnih pravicah, ker omejitev pravice do dostopa do informacij pomeni kršitev načela dobrega upravljanja, pravice do poštenega sojenja, načela enakosti orožja in pravice do učinkovitega pravnega sredstva ter onemogoča kakršen koli sodni nadzor nad spornimi akti.